হাভিয়ের পাস্তোরে
হাভিয়ের মতিয়াস পাস্তোরে (স্পেনীয়: Javier Matías Pastore; জন্ম ২০ জুন ১৯৮৯) একজন আর্জেন্টিনীয় ফুটবলার, যিনি বর্তমানে লীগ ১ এর ক্লাব পারি সাঁ-জের্‌মাঁ এবং আর্জেন্টিনা জাতীয় ফুটবল দলের হয়ে অ্যাটাকিং মিডফিল্ডার হিসেবে খেলেন। পাস্তোরে ফুটবল খেলোয়াড় হিসেবে তার কর্মজীবন শুরু করেন তায়েরেসের হয়ে খেলার মাধ্যমে। এরপর তিনি খেলেন উরাকানে। ২০০৯ সালে ৪.৭ মিলিয়ন ইউরোর বিনিময়ে তিনি সিরি এ এর ক্লাব পালেরমোতে যোগ দেন এবং পরবর্তীতে ২০১১ সালে, ৩৯.৮ মিলিয়ন ইউরোর বিনিময়ে তিনি লীগ ১ এর ক্লাব পারি সাঁ-জের্‌মাঁয় আসেন।